Ritratt: DOI - Jason Borg .td_uid_3_61ed05308c791_rand.td-a-rec-img{text-align:left}.td_uid_3_61ed05308c791_rand.td-a-rec-img img{margin:0 auto 0 0} Emendi fil-liġi tal-Kodiċi Kriminali se jagħmluha aktar faċli biex tkun tista' tittieħed kopja diġitali ta' dokumenti legali. L-għan ta' dan hu biex tiġi implimentata strateġija diġitali nazzjonali fil-Qrati ta' Malta. Dan tħabbar mill-Ministru għall-Ġustizzja Edward Zammit Lewis, li spjega li dawn l-emendi se jeliminaw il-possibilità li dokumenti ma jitpoġġewx f'posthom, u jwaqqaf milli ssir ħsara fiżika lil dawn id-dokumenti importanti. Fi stqarrija mill-Ministeru għall-Ġustizzja u l-Governanza, intqal li din il-miżura se tnaqqas il-piż fiżiku fuq l-impjegati li jġorru dawn id-dokumenti kuljum, kif ukoll tnaqqas il-burokrazija tal-iffirmar biex dawn id-dokumenti jittieħdu minn post għall-ieħor. Ġie spjegat ukoll li d-dokumenti se jkunu aktar aċċessibbli għall-avukati, il-prokuraturi legali u l-ġudikatura u b'hekk jitnaqqas id-dewmien. #td_uid_2_61ed05308a866 .td-doubleSlider-2 .td-item1{background:url(https://cdn.newsbook.com.mt/wp-content/uploads/2022/01/20123206/pr220075c1-80x60.jpg) 0 0 no-repeat}#td_uid_2_61ed05308a866 .td-doubleSlider-2 .td-item2{background:url(https://cdn.newsbook.com.mt/wp-content/uploads/2022/01/20124409/pr220075b2-80x60.jpg) 0 0 no-repeat} 1 minn 2 Ritratt: DOI - Jason Borg Din l-emenda se tgħin ukoll lill-ambjent, għax se jintużaw inqas karti. Il-Kap Eżekuttiv tal-Aġenzija għas-Servizzi tal-Qorti Eunice Grech Fiorini, u r-Reġistratur tal-Kriminal Franklin Calleja, qalu li din l-emenda kienet waħda bżonjuża li ser iżżomm il-Qrati ta' Malta aġġornati. Grech Fiorini u Calleja enfasizzaw li bis-sistema li se tiġi introdotta, kull fajl li jasal se jiġi reġistrat u se jittieħed rendikont ta' liema paġni tkun saret kopja diġitali tagħhom. Apparti minn dan, b'din is-sistema se tittieħed nota ta' liema qorti qed tuża d-dokument, il-ġudikatura, in-numru tal-fajl, meta saret il-kopja diġitali tal-fajl, u d-data ta' meta d-dokument jittieħed lura f'postu. Il-Ministru Zammit Lewis fakkar li l-għan prinċipali għal dawn l-emendi hu li l-proċeduri u l-proċessi mħaddma jwasslu għal sistema ġudizzjarja aktar effiċjenti, effettività u aċċessibbli. .td_uid_4_61ed05308ceca_rand.td-a-rec-img{text-align:left}.td_uid_4_61ed05308ceca_rand.td-a-rec-img img{margin:0 auto 0 0}